laion/Wikipedia-Exotic huggingface dataset:
שלגיה ושבעת הגמדים (סרט, 1955)

שלגיה ושבעת הגמדים (בגרמנית: Schneewittchen und die 7 Zwerge) הוא סרט גרמני משנת 1955, המבוסס על אגדה בעלת אותו שם מאת האחים גרים. היה היה פעם בממלכה המלכה ילדה בת וקראה לה שלגייה, אך בעת הלידה המלכה הלכה לעולמה, שנים לאחר מכן נישא המלך לאישה אחרת, אשתו החדשה הייתה יפה אך בעלת לב אבן. המלכה החדשה למדה קסמים ועסקה בכישוף, מדי יום היא שאלה את ראי הקסמים שלה את השאלה: "ראי, ראי שעל הקיר, מי הכי יפה מכולן?", אחרי שנים חשף הראי ששלגייה גדלה ונהייתה ליפה מכולן, אחרי כן המלכה הרגה את המלך והחלה לאלץ את שלגייה לשמש כשפחה והעבידה אותה בעבודות ניקיון. זמן קצר לאחר מכן נסיך ממדינה שכנה ושומע את שלגייה שרה בגינת הארמון, הוא מטפס על חומות הארמון על מנת לראות אותה ומתאהב בה, המלכה שומעת אותם. היא מגלה שללב של שלגיה יש סגולות היכולות לגרום לה להישאר יפה וצעירה לנצח. היא פוקדת על ראש משמר הארמון להתחזות לצייד, לקחת את שלגייה ליער ולהרוג אותה. כהוכחה שאכן ביצע זאת היא מצווה עליו להביא לה את לבה של שלגייה ואת בגדייה המוכתמים בדם. הוא חש סלידה מפקודה זאת אך עם זאת הוא לוקח את שלגייה ליער שם היא הולכת לקטוף פרחים. כשהוא שולף את חרבו הוא מרגיש שאינו מסוגל לבצע זאת. הוא מתחנן למחילתה של שלגייה והשניים מתכננים את זיוף מותה. היא בורחת למעמקי היער והוא מחזיר למלכה לב של אנטילופה במקום במסווה של ליבה של שלגייה. כשהיא ביער שלגייה מרגישה עייפה ותשושה והחיות היער מובילות אותה לבקתת עץ קטנה, היא מגלה שהדלת בה אינה נעולה והיא נכנסת פנימה. כל הפריטים בבקתה קטנים במיוחד והיא מניחה שגרים בה ילדים קטנים. היא מנקה ומסדרת את הבית. היא עולה במעלה הבקתה ומגלה שבע מיטות קטנות ועליהן שבעה שמות מגולפים עליהן: דוק, רגזני, עליזי, ישנוני, ביישני, אפצ'י ושטיא. שלגייה נופלת לשנתה מעל שבעת המיטות ונרדמת. במכרה יהלומים המרוחק מספר קילומטרים מהבקתה עובדים הגמדים המתגוררים בה. כשהם חוזרים הביתה מהעבודה שטיא הוא הראשון שעולה למעלה ורואה את שלגייה במיטות. הגמדים מוקסמים מיופיה. אחרי כן שלגייה מתעוררת ומספרת להם את סיפורה. הגמדים מעוניינים לתת לשלגייה להישאר לגור בביתם מלבד זעפני שמביע עוינות. כשהגמדים רואים ששלגייה יודעת לבשל הם משתכנעים שהם מעוניינים שהיא תישאר. באותו לילה הם עורכים מסיבה לכבוד שלגייה. כשהמלכה מדברת עם הראי שלה נחשף בפניה כי שלגייה ישנה בחיים וחיה עם שבעת הגמדים. במעבדה המכושפת השלה המלכה מכינה שיקוי שהופך אותה למכשפה זקנה. המכשפה מרעילה תפוח ונוסעת לבקתת הגמדים. המלכה בתחפושת מביאה לשלגייה תפוח בטענה שהגמדים הזמינו אותו. כששלגייה לא מעוניינת לטעום מן התפוח היא חותכת אותו לשתיים ומביאה לשלגייה את החלק האדום, לאחר שהיא נוגסת מן התפוח היא נופלת על הקרקע כמתה, הגמדים שמים אותה בארון זכוכית, הנסיך מבקש מן הגמדים לקחת ארון הזכוכית לטירה שלו והגמדים מסכימים, כאחד הגמדים נופל שלגייה מתעוררת, הנסיך מציע לה נישואים והם מתחתנים ביער. מדיה וקבצים בנושא שלגיה ושבעת הגמדים בוויקישיתוף "שלגיה ושבעת הגמדים", במסד הנתונים הקולנועיים IMDb (באנגלית) "שלגיה ושבעת הגמדים", באתר AllMovie (באנגלית) "שלגיה ושבעת הגמדים", במסד הנתונים הקולנועיים KinoPoisk (ברוסית)
ג'אנדי נלסון

ג'אנדי נלסון (באנגלית: Jandy Nelson; נולדה ב-25 בנובמבר 1965) היא סופרת ילדים ונוער אמריקאית. ג'אנדי נלסון נולדה וגדלה בניו יורק. היא סיימה לימודים באוניברסיטת קורנל ובהמשך עשתה תואר שני באוניברסיטת בראון. לפני תחילת קריירה כסופרת ג'אנדי נלסון עבדה כסוכנת ספרות ב Manus & Associates Literary Agency במשך 13 שנים. ספרה "The Sky Is Everywhere" פורסם בשנת 2010 והוא מתאר ילדה בת 17 שצריכה להתמודד עם פטירת אחותה. הספר זכה להצלחה ועד לשנת 2015 יצאה לאור ב-20 ארצות. ספרה השני "אתן לך את השמש" יצאה לאור בשנת 2014. הוא נכלל ברשימת רבי-המכר של הניו יורק טיימס וזכה במספר פרסים ספרותיים נוספים. תוך זמן קצר הוא יצאה לאור ב-25 ארצות וזכויות הסרטה נקנו על ידי אחים וורנר. ב-2018, הספר תורגם לעברית על ידי כנרת זמורה-ביתן דביר. מדיה וקבצים בנושא ג'אנדי נלסון בוויקישיתוף אתר האינטרנט הרשמי של ג'אנדי נלסון (באנגלית) [1] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אודי טופלברג

אודי טופלברג (28 במרץ 1960 – 23 באפריל 2007) היה מלחין, כותב, גיטריסט וזמר ישראלי. טופלברג היה בוגר המחזור הראשון של בית הספר למוזיקה רימון, יחד עם אתי אנקרי, תמיר קליסקי, אבי אגבבה ושמוליק נויפלד. בצעירותו החל טופלברג לנגן בגיטרה חשמלית ולאחר שחלה במחלת ניוון שרירים, הנגינה בה הפכה עבורו לבלתי אפשרית, והוא עבר לנגן בגיטרת בס. טופלברג חזר בתשובה ולמד בישיבת "נתיבות עולם" בבני ברק. מצבו הבריאותי הידרדר, ובשנת 2007 הלך לעולמו לאחר מאבק קשה במחלתו. אלבומו הראשון והיחיד של טופלברג היה אלבום רוק בשם "מים" שיצא בשנת 2000. הוא כתב ושר את 11 שירי האלבום, שהופקו והולחנו בידי אסף פינקל. השתתפו באלבום נגנים רבים, בין היתר מיכה מיכאלי, אסף מרוז, אביב ברק, ז'אן פול זימבריס, מיקי שביב ואייל גלזנר. האלבום יצא בחברת תקליטים נענע דיסק. נתנאל לייפר, ‏המוזיקאי המוכשר שנפטר בכיסא הגלגלים, באתר כיכר השבת, 29 באפריל 2020 רשימת בוגרי מחזור 1987 של בית הספר רימון המוזיקאי המוכשר שנפטר בכיסא הגלגלים, באתר כיכר השבת השיר "מים", באתר youtube
יניב רותם

יניב רותם הוא קצין צה"ל בדרגת תת-אלוף שכיהן כראש יחידת המחקר והפיתוח (מו"פ) במפא"ת. רותם, יליד פתח תקווה, בן ליצחק ומיכאלה, התגייס לצה"ל ב-1991 במסגרת העתודה האקדמית. שירת במגוון תפקידי שדה ומטה בתחום הלוחמה האלקטרונית בחיל האוויר. בשנת 2005 עבר למפא"ת וביצע מספר תפקידים, ביניהם ראש ענף לוחמה אלקטרונית, ראש מחלקת מערכות ביחידת המו"פ וראש מחלקת שכבה נמוכה במנהלת חומה. בשנת 2018 קודם לדרגת תת-אלוף ומונה לראש חטיבת המחקר והפיתוח במפא"ת. בעל תואר ראשון בהנדסת חשמל מאוניברסיטת תל אביב, תואר שני במנהל עסקים מאוניברסיטת תל אביב, תואר שני בהנדסת חשמל מאוניברסיטת תל אביב ותואר שני במדע המדינה וביטחון לאומי מהמכללה לביטחון לאומי. נשוי לחן (רואת חשבון) ולהם שלוש בנות. מדיה וקבצים בנושא יניב רותם בוויקישיתוף אודי עציון, פרויקט הלייזר הצה"לי יוצא לאור: 3 מערכות ליירוט רקטות, פצצות מרגמה ורחפנים, באתר כלכליסט, 8 בינואר 2020 בינה מלאכותית, היתוך חיישנים ויכולת אוטונומיה: רכב הקרב העתידי של צה"ל נחשף, באתר צה"ל מפא"ת חושף: פריצת דרך בפיתוח לייזר רב-עוצמה, באתר משרד הביטחון אמיר בוחבוט‏, מערכת הלייזר שתיירט רקטות לטווחים קצרים במיוחד, באתר וואלה ֿאמיר בוחבוט‏, איתור אויב נעלם ופגיעה ע"י רחפנים: הצצה לרכב הקרב העתידי של צה"ל, באתר וואלה אור הלר, מי יהיה הרחפן הבא? אור הלר בתחרות הגדולה של צה"ל, באתר חדשות 13 יואב זיתון, הראשון מסוגו בעולם: הפצמ"ר המדויק מגיע לצה"ל | צפו בתיעוד מהניסוי, באתר ynet, 14 במרץ 2021 קובי פינקלר, מתחם לייצור טכנולוגיות ניווט מתקדמות נחנך בתעשייה האווירית, באתר ערוץ 7 יואב זיתון, "יכולות מפלצתיות" ואלפי מטרות במקביל: מטוס הביון החדש של צה"ל | תיעוד, באתר ynet, 4 באפריל 2021 לילך שובל, בינה מלאכותית וזיהוי אויבים ב-360 מעלות: הכירו את המשוריין הצה"לי החדש, באתר ישראל היום אמיר בוחבוט‏, איתור אויב נעלם ופגיעה ע"י רחפנים: הצצה לרכב הקרב העתידי של צה"ל, באתר וואלה, 4 באוגוסט 2019 יוסי הטוני, ‏מיהם המיזמים הזוכים בפרס הרמטכ"ל לחדשנות לשנת תשפ"א?, באתר "אנשים ומחשבים" עמי רוחקס דומבה, ‏הגרמנים קונים מערכת "מעיל רוח" עבור טנק הליאופרד 2, באתר "IsraelDefense‏" אבי בליזובסקי, “ראש מו”פ במפא”ת תא”ל יניב רותם בסיליקון קלאב: “מערכת הביטחון לוקחת מוצרים שפותחו באזרחות ועושה להם התאמה * שני הצדדים מרוויחים”, באתר Chiportal ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יניב רותם".
הארכיון הקווירי האירי

הארכיון הקווירי האירי (באנגלית: Irish Queer Archive; באירית: Cartlann Aerach na hÉireann; בראשי תיבות: IQA) הוא ארכיון באירלנד, שמכיל אוסף מקיף של חומרים שקשורים לספרות להט"ב, ללימודים קווירים ולתרבות להט"ב באירלנד. הארכיון התחיל לפעול מ-2008, בעזרת תרומות מהספרייה הלאומית של אירלנד. בין חומרי הארכיון, נמצאים גזרי עיתונים מסוף שנות ה-60 של המאה ה-20, כתבי עת וגליונות להט"בים שפורסמו מ-1974, ואוסף של תמונות, סרטי וידאו, עלונים, כרזות ותגים. ארכיון הסרטים במינכן אתר האינטרנט הרשמי של הארכיון הקווירי האירי הארכיון הקווירי האירי, ברשת החברתית פייסבוק הפדרציה הלאומית לגייז ולסביות ערך זה הוא קצרמר בנושא להט"ב ובנושא אירלנד. אתם מוזמנים לתרום לוויקיפדיה ולהרחיב אותו.
מרסה ברדראן

מרסה ברדראן (באנגלית: Mehrsa Baradaran;‏ נולדה ב-3 באפריל 1978) היא פרופסור למשפטים אמריקאית, המתמחה בדיני בנקאות (אנ') באוניברסיטת קליפורניה באירווין. חיברה שני ספרים שזכו לסיקור תקשורתי רב בארצות הברית ובמדינות נוספות. ברדראן נולדה בשנת 1978 באורמיה, איראן, למשפחה מורמונית, והיגרה לארצות הברית עם משפחתה בשנת 1986 לאחר שמשפחתה סבלה מרדיפה דתית. סיימה תואר ראשון במשפטים בהצטיינות באוניברסיטת בריגהאם יאנג, ותואר דוקטור למשפטים באוניברסיטת ניו יורק. הייתה עמיתת מחקר אקדמי בבית הספר למשפטים באוניברסיטת ניו יורק. ברדראן הייתה מרצה לרגולציה בנקאית, דיני קניין ודיני מינהל בבית הספר למשפטים של אוניברסיטת בריגהאם יאנג. לאחר מכן עבדה במשרד עורכי דין בניו יורק. בשנת 2012 הצטרפה לסגל הפקולטה למשפטים באוניברסיטת ג'ורג'יה ולימדה דיני חוזים ודיני בנקאות. בכתבת דיוקן בהפינגטון פוסט נאמר שהיא חלק מקבוצת נשים מורמוניות הפעילות בנושאי זכויות האדם ויוצאות נגד גזענות, קולוניאליזם וניצול כלכלי. תחומי המחקר שלה מתמקדים באי-שוויון כלכלי וגזעי. ביולי 2020 מונתה לתפקיד המשנה לדיקן האוניברסיטה לענייני שוויון, גיוון והכלה. בנובמבר 2020 נמנתה ברדראן על צוות היועצים של נשיא ארצות הברית ג'ו ביידן בנושאים הקשורים למחלקת האוצר של ארצות הברית ולפדרל ריזרב. שמה הוזכר בין המועמדים לתפקידים הקשורים לרגולציה על בנקים. ספרה הראשון של ברדראן "How the Other Half Banks: Exclusion, Exploitation, and the Threat to Democracy" ("בנקאות לחצי השני של האוכלוסייה: הרחקה, ניצול ואיום על הדמוקרטיה") זכה לסיקור תקשורתי נרחב בארצות הברית ומחוצה לה. בספר היא מתארת כיצד העלות הגבוהה של שירותי הבנקאות בארצות הברית מקשה על השכבות החלשות, ומציעה לאפשר מתן שירותי בנקאות בחינם בסניפי הדואר (בדומה לבנק הדואר בישראל), שירות שהיה קיים בארצות הברית עד 1967. על ספר זה הייתה מועמדת לפרס פוליצר. ספרה השני, "The Color of Money: Black Banking and the Racial Wealth Gap" ("צבע הכסף: בנקים שחורים ופער ההון הגזעי") ראה אור בשנת 2017 בהוצאת אוניברסיטת הרווארד. הספר סוקר את אי-השוויון הכלכלי כלפי שחורים בארצות הברית, החל מהצהרת האמנציפציה בשנת 1863 ועד היום. בספר היא מסבירה כיצד האפליה הגזענית בתחומי הדיור ומדיניות האשראי יצרו "מלכודת כלכלית בלתי-נמנעת עבור הקהילות השחורות והמערכת הבנקאית שלהן". על פי ברדראן, אפליה מוסדית בארצות הברית מנעה מהמערכת הבנקאית לסייע בצמיחה של קהילות שחורות ובמימון פרויקטים בקהילה. בהשפעת ספר זה הודיעה חברת נטפליקס ביולי 2020 על הענקת תמיכה בגובה 100 מיליון דולר למוסדות פיננסיים וארגונים המסייעים לקהילות שחורות בארצות הברית. בראיון לסלייט בשנת 2017 סיפרה ברדראן על ההגירה מאיראן לארצות הברית, וביקרה את הצו הנשיאותי של דונלד טראמפ המגביל כניסת אזרחים ממדינות מוסלמיות לארצות הברית. אחותה שימה מתגוררת בסולט לייק סיטי, ואף היא פרופסור למשפטים. ברדראן נשואה ואם לשלוש בנות. מדיה וקבצים בנושא מרסה ברדראן בוויקישיתוף אתר האינטרנט הרשמי של מרסה ברדראן UCI Law Professor of Law Mehrsa Baradaran Named Associate Dean for Equity, Diversity and Inclusion, באתר אוניברסיטת קליפורניה באירוויין, ‏17 ביולי 2020 (באנגלית). ציוץ של מרסה ברדראן ברשת החברתית אקס (טוויטר), 12 בספטמבר 2015. נטפליקס תשקיע 100 מיליון דולר במוסדות פיננסיים של הקהילה השחורה, באתר גלובס, 1 ביולי 2020. My sister My sidekick: Shima and Mehrsa - Say Yes (באנגלית). Mehrsa Baradaran - Mormonism, The Mormon Church, Beliefs, & Religion, באתר "MormonWiki" (באנגלית).
סטירית פקוחה

סָטִירִית פְּקוּחָה (שם מדעי: Maniola telmessia) הוא מין של פרפר ממשפחת הנימפיתיים, הנפוץ בחלק המזרחי של המזרח התיכון מאיראן וטורקיה עד לישראל בה הוא נפוץ בכל האזור הים תיכוני. הפרפר מגיח מהגולם בין החודשים אפריל עד מאי ולקראת יוני הוא נכנס לתרדמת קיץ עד לספטמבר ואז אפשר לראותו עד אוקטובר. מוטת הכנפיים של המין היא 50 מילימטרים. הזכר קטן מהנקבה וכהה ממנה ובמקרים רבים יש לו בצידה התחתון של הכנף האחורית ארבע עיניים קטנות שלא נמצאות בכנפיים של הנקבה. לזכר פס כהה במרכז הכנף הקדמית המשמש להפרשת פרומון ריחני שמזמין את הנקבה להזדווגות. הנקודות שבכנף הקדמית בעלות נקודה לבנה המקנה צורת עין ומכאן שמו. בחודשים ספטמבר עד אוקטובר הנקבה מטילה ביצים בצורת חרוט שקודקודן מעוגל, על דגניים שונים. צבע הביצים ירקרק. מן הביצה בוקע זחל שצבעו ירקרק. הזחל בעל ראש כהה ושעיר. קצה גופו מסתיים בזנב ממוזלג. הזחל עובר בחורף דיאפאוזה וחוזר לפעילות באביב והזחל פעיל בעיקר בלילה. בהגיעו לגודל 30 מילימטרים הזחל מתגלם על הצמח קרוב לאדמה. הגולם ירוק בהיר וגודלו 20 מילימטרים. תקופת ההתגלמות כשלושה שבועות. המין מקים דור אחד בשנה. מדיה וקבצים בנושא סטירית פקוחה בוויקישיתוף סטירית פקוחה, באתר NCBI (באנגלית) סטירית פקוחה, באתר האנציקלופדיה של החיים (באנגלית) סטירית פקוחה, באתר GBIF (באנגלית) סטירית פקוחה במילון בעלי חיים: פרפרים (תשע"ח), 2018, באתר האקדמיה ללשון העברית
Noto (גופן)

Noto (נוטו) הוא גופן של גוגל, המיועד לשימוש בכמה שיותר שפות שונות. גופן noto כולל בסך הכל יותר מ־60,000 תווים. נכון ליולי 2014, 96 גופנים כבר היו זמינים להורדה. הוא מכיל גם אמוג'ים. סמלים אלה משמשים שרתים רבים של גוגל. השם נוטו הוא למעשה "No Tofu", כאשר "טופו" הוא הכינוי שניתן למלבנים הריקים שמופיעים בגופנים מסוימים כאשר משתמשים בשפה שאינה נתמכת בהם. הגופן שוחרר תחת רישיון אפאצ'י ורישיון SIL Open Font, המאפשר שימוש חופשי בגופן. noto תוכננה לתמוך בכל הכתבים על פי תקן Unicode כדי להשיג הרמוניה ויזואלית גלויה בין שפות / כתבים מרובים. למשל, כמו ש Open Sans בא מהגופן Droid. באפריל 2021 עבר הגופן עדכון, ועלתה גרסה חדשה לעברית, שעיצב בן נתן, והיא בשימוש במוצרי גוגל כגון המפות ולוח השנה. הגרסאות העבריות של Noto כוללות גרסת סריף, גרסת סנס סריף, וגרסת כתב רש"י. מדיה וקבצים בנושא Noto בוויקישיתוף אתר האינטרנט הרשמי של Noto (באנגלית) אתר האינטרנט הרשמי של Noto (באנגלית) גופני Noto (להורדה) (באנגלית) Noto ב-Github (באנגלית) Mizra, Tanvi, Can Google Build A Typeface To Support Every Written Language? (האם גוגל יכולה לבנות גופן שיתמוך בכל שפה כתובה?), באתר NPR, ‏2014-08-03 (באנגלית) נוטו: גופן לעולם (באנגלית) הגופן בגרסתו החדשה מוצג בשירותים שונים של גוגל, כדוגמת גוגל מפות
IAR

IAR מערכות היא חברת תוכנת מחשבים שוודית, המתמחה בכלי פיתוח למערכות משובצות. IAR מערכות הוקמה בשנת 1983 והיא רשומה ב-NASDAQ OMX בסטוקהולם. "IAR" הוא ראשי תיבות של: Ingenjörsfirman Anders Rundgren, שפירושו אנדרס רונדגרן הנדסה. IAR מפתחת מהדרים, מנפי שגיאות ל-C ו-C++, וכלים אחרים לפיתוח ודיבוג קושחה עבור מעבדי 8, 16, ו-32-bit. החברה החלה את דרכה בשוק 8 הביט, ועברה לשוק 32 הביטים המתרחב, במיוחד בשוק המיקרו-בקרים של 32 ביט. מטה IAR נמצא באופסלה שבשוודיה, ומונה מעל 200 עובדים. החברה פועלת עם חברות בנות בגרמניה, צרפת, יפן, קוריאה הדרומית, סין, ארצות הברית ובריטניה ומגיעה לשאר העולם באמצעות מפיצים. מערכות IAR היא חברת בת של הגוף הניהולי "IAR Systems Group". IAR Embedded Workbench - סביבת פיתוח הכוללת מהדר C / C++, כלי ניתוח קוד C-STAT ו-C-RUN, כלי אבטחה C-Trust ו-Embedded Trust וניתוח ואיתור ובדיקות Functional Safety Certification Visual State - כלי תכנון לפיתוח מערכות תכנות מונעות אירועים המבוססות על פרדיגמת מכונות מצבים. IAR Visual State מציג למפתח את קבוצת המשנה של מכונת המצבים של UML לייצור קוד C / C++. על ידי הגבלת יכולות התכנון למכונות מצבים ניתן להשתמש בבדיקת מודלים רשמית כדי למצוא ולסמן שדות לא רצויים כמו מבוי סתום וחלקים בלתי נגישים של התכנון. הוא לא עורך UML מלא. ערכת IAR KickStart - סדרת סביבות הערכת תוכנה וחומרה המבוססות על מיקרו-בקרים שונים. תאימות לתקני ISO / ANSI C: (נכון למרץ 2017) ANSI X3.159-1989 (מכונה C89). ISO / IEC 9899: 1990 (מכונה C89 או C90) כולל כל התיקונים והתוספות הטכניות. ISO / IEC 9899: 1999 (מכונה C99) כולל עד לתיקון טכני מס '3. ISO / IEC 9899: 2011 (מכונה C11). (זמין לראשונה בכלים ARM v8.10) ISO / IEC 9899: 2018 (מכונה C18). (זמין לראשונה בכלים ARM v8.40) תאימות לתקני ISO / ANSI C ++: (נכון למרץ 2017) ISO / IEC 14882: 2003 (מכונה C ++ 03). ISO / IEC 14882: 2014 (מכונה C ++ 14). (זמין לראשונה בכלים ARM v8.10) ISO / IEC 14882: 2017 (מכונה C ++ 17). (זמין לראשונה בכלים ARM v8.30) תאימות ל-C ++ Embedded: (נכון לפברואר 2015) C ++ כמוגדר על ידי ISO / IEC 14882: 2003. Embedded C ++ (EC ++) כהגדרתה של טיוטת הוועדה הטכנית Embedded C ++, גרסה WP-AM-0003, 13 באוקטובר 1999. Embedded C ++ מורחב, מוגדר על ידי IAR Systems. כלל בדיקת התאמה של MISRA C: MISRA C : 2004 MISRA C: תיקון 1 לשנת 2012 MISRA C ++: 2008 http://www.iar.com/en/About/Company-overview/History/How-it-all-started/ Embedded Workbench language standards; IAR. IAR Systems delivers major update of ARM development tools (v8.10); IAR Systems; March 14, 2017. Embedded Workbench for ARM version 8.40.1 IAR Embedded Workbench for ARM version 8.30.1
מלקה

האם התכוונתם ל... מלאקה (מדינה) – אחת ממדינות מלזיה מלאקה – בירת מדינת מלאקה מצר מלאקה – מצר ים בין חצי האי המלאי לבין האי סומטרה שבאינדונזיה מישור המִלְקֶה – המישור הגאומטרי המכיל את מסלולו של כדור הארץ סביב השמש ענישה גופנית – מלקות כענישה משמעתית או פלילית מלקות (הלכה) – ענישה על עבירה על מצוות לא תעשה
תקלה בירח הדבש

תקלה בירח הדבש (באנגלית: The Family Way) הוא סרט קולנוע בריטי מסוגת דרמה קומית משנת 1966, בבימויו של רוי בולטינג, עם היילי מילס, הייוול בנט וג'ון מילס בתפקידים הראשיים. התסריט מבוסס על המחזה "All in Good Time" של ביל נוטון (אנ') (1963) שנכתב בעקבות המחזה שלו בטלוויזיה "Honeymoon Postponed "‏ (1961). היילי מילס מופיעה בסרט בקטע עירום קצר ולפיכך הגבילה המועצה לביקורת סרטים ומחזות את הצפייה בו רק מגיל 13. הסרט הצליח מאוד בבריטניה ובמהלכו התיידדו היילי מילס ורוי בולטין אף על פי שהיה נשוי ומבוגר ממנה ב-33 שנים. הם התחתנו ב-1971 והתגרשו ב-1977. ג'ון מילס זכה בפרס השחקן הטוב ביותר בפסטיבל הקולנוע בסן סבסטיאן. צילומי החוץ נעשו בולטון בלנקשייר. ג'ני פייפר (היילי מילס) וארתור פיטון (הייוול בנט) הם זוג צעירים שעומדים להתחתן. ארתור הוא מקרין סרטים וג'ני עובדת בחנות תקליטים. לא היה להם כל מגע מיני לפני החתונה וג'ני בתולה. הם קונים זוג כרטיסים לירח דבש במיורקה. לאחר הטקס בכנסייה מגיעים האורחים לבית פיטון ומרבים בשתיית אלכוהול ובשירה, בעיקר האב עזרא פיטון (ג'ון מילס). ג'ו תומפסון (בארי פוסטר) מתגנב לחדר של הזוג ומשחרר את ברגי המיטה. לאחר שהאורחים עוזבים עולה הזוג לחדר, ארתור עצבני וכאשר הוא מנסה לקיים יחסים המיטה מתפרקת וג'ני צוחקת וארתור לא מסוגל לממש את הנישואים. בנוסף לזה מתברר שהסוכן שמכר להם כרטיסים פשט את הרגל וברח והם נאלצים לוותר על ירח הדבש. המצב ממשיך במשך שבועות וג'ני עדיין בתולה ההורים מבחינים שמשהו לא תקין. אחיו של ארתור, ג'פרי (מארי הד) יותר נמרץ ממנו ומנסה להתחיל עם ג'ני אך היא מתנגדת. עזרא פיטון לא אוהב את התכונות הרכות של ארתור שמעדיף מוזיקה קלאסית ואמנות וחושב שהוא "נשי". לבסוף מגלה ג'ני את המצב לאימה ושני זוגות ההורים מטקסים עיצה מה לעשות. ארתור מחליט ללכת ליועצת נישואים אך זה מתגלה בעיירה והשמועה פורחת כאש בשדה קוצים. ג'ני מבקשת עצה מדוד פרד (וילפרד פיקלס) אך גם זה לא עוזר. כאשר ג'ון תומפסון מתגרה בארתור ואומר שהוא מוכן לעשות לו טובה ולהתחלף אתו במיטה עם ג'ני, הם רבים וארתור מכה אותו מכות נמרצות. הקטטה נגמרת כאשר אשתו של ג'ו מפרידה ביניהם ומזכירה לבעלה כי גם אצלם החלבן ממלא לפעמים את תפקידו. ארתור חוזר הביתה נסער ומתחיל לארוז. ג'ני מגיעה ומנסה לשכנע אותו לא לעזוב. הם רבים ואז כל העכבות נעלמות וארתור מסוגל לממש את נישואיו. לבסוף מבטיח להם עזרא לעזור בקניית בית והם מקבלים החזר על הכרטיסים ששילמו ויוצאים בשמחה לירח דבש מאוחר. "תקלה בירח הדבש", במסד הנתונים הקולנועיים IMDb (באנגלית) "תקלה בירח הדבש", באתר AllMovie (באנגלית) "תקלה בירח הדבש", באתר Rotten Tomatoes (באנגלית) "תקלה בירח הדבש", במסד הנתונים הקולנועיים KinoPoisk (ברוסית) קדימון לתקלה בירח הדבש, באתר יוטיוב תקלה בירח הדבש, באתר TCM סצנת החלבן, באתר יוטיוב נעימת הנושא של תקלה בירח הדבש, באתר יוטיוב בקשת "נורמה פילם" מהמועצה לביקורת סרטים ומחזות לרישיון הצגת הסרט "תקלה בירח הדבש" בישראל
טירופטי

טירופטי היא עיר במחוז צ'יטור של המדינה אנדרה פראדש שבדרום הודו. העיר ממוקמת 750 ק"מ דרומית מערבית לבירה המחוזית ויסאקפאטנם, העיר הגדולה במדינה. טירופטי ממוקמת בין שתי ערים חשובות בדרום הודו, 133 ק"מ צפונית מערבית לצ'נאי שבמדינת טאמיל נאדו, ו-250 ק"מ ממזרח לבנגלור שבמדינת קרנאטקה. בסמיכות לעיר, על גבעת טירומלה, שוכן מקדש ונקטסווארה (तिरुपति वेंकटेश्वर मन्दिर) ההינדי, המכונה "הבירה הרוחנית של אנדרה פרדש". את מקדש וונקטסווארה הקדוש לדת ההינדית ושוכן על גבעת טירומלה הסמוכה לעיר, פוקדים עשרות אלפי אנשים מדי יום, ועשרות מיליוני אנשים בשנה. אתר זה נמנה בין האתרים המתויירים ביותר בהודו. רבים מהפוקדים את המקדש נוהגים לנדור נדרים שונים לכבוד האליל וישנו שפסלו שוכן במקדש זה. הנדרים הנפוצים הם: צומות, טיפוס במעלה גבעת טירומלה, גילוח השיער, ונדרים נוספים. בשנת התשס"ד, 2004, התעורר פולמוס נרחב בקרב חלקים בציבור החרדי בישראל, סביב כשרותן של פאות נוכריות המיוצרות משיער שבחלקו מיובא מהמקדש בטירומלה. יש פוסקים שאסרו את השימוש בפאות אלו בטענה שזו תקרובת עבודה זרה שאסורה בהנאה, ויש שהתירו משום שאין מדובר בתקרובת אלא במעשה סמלי של הכנעה לפני האליל, ומטעמים נוספים. מדיה וקבצים בנושא טירופטי בוויקישיתוף עלייה לרגל עולמית למקדש בטירומלה יותם יעקבסון, מהודו למאה שערים: סערה בכוס צ'אי, באתר מסע אחר טירופטי, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירופטי".
לוי רחמני

לוי יצחק רחמני (7 במרץ 1931 – 19 ביוני 2020) היה יו"ר, מנכ"ל ומייסד איילון חברה לביטוח וקבוצת איילון אחזקות בע"מ. לוי יצחק נולד ב-1931 בירושלים לשלמה זלמן רחמני-דרברמדיקר, דור שביעי לרבי לוי יצחק מברדיצ'ב. היה נשוי ליהודית בתו של אברהם אלטשולר. טרם הקמת המדינה לחם בארגון ההגנה. ב-1 בספטמבר 1951 עבר לתל אביב, והקים בה סניף לסוכנות הביטוח של אביו שעמד בראש הסניף הישראלי של NZI (אנ') מאז 1949. ב-1976 הקים בבעלות משותפת עם NZI, את איילון חברה לביטוח. באפריל 1986, רכש מ-NZI את חלקה בחברה. לאחר הנפקת החברה בבורסה, היה בעל השליטה בחברה באמצעות איילון אחזקות בע"מ. רחמני תרם לעמותות רבות, בין היתר, תרם ב-2004 אמבולנס לרפואה ושמחה. כמו כן, הקים את הקתדרה לחקר החסידות על שם רבי לוי יצחק מברדיצ'ב. בשנת 2014 קיבל תואר ד"ר לשם כבוד מאת אוניברסיטת בר-אילן על תרומתו לכלכלת ישראל. נעמי צורף, לוי רחמני, מייסד חברת הביטוח איילון, הלך לעולמו בגיל 89, באתר כלכליסט, 19 ביוני 2020 הקתדרה לחקר החסידות ע"ש ר' לוי יצחק מברדיטשב הענקת תואר דוקטור לשם כבוד ללוי יצחק רחמני, נבדק ב-2021-05-06
יד לאישה הלוחמת

יד לאישה הלוחמת היא אנדרטה הנמצאת באתר "ניצנים הישנה". במקום מספר פסלי ברונזה של נשים שפיסלה הפסלת שוש חפץ. האנדרטה הוקמה ביזמתו של יצחק פונדק, מפקד גדוד 53 בחטיבת גבעתי שנטל חלק בהגנת ניצנים. האתר נחנך בשנת 1998 במלאת חמישים שנה לקרב על ניצנים ומוקדש לשלוש לוחמות שנפלו בקרב זה: מירה בן-ארי - אלחוטאית. שולמית דורצ'ין - חובשת. דבורה אפשטיין - לוחמת. מלבד הנופלות בקרב ניצנים, מוקדשת האנדרטה לנשים ותרומתן למערכות הביטחון בארץ. באנדרטה נראות דמויות נשים. הדמויות מצוינות בקווים כלליים ורכים ומדגישים דווקא את הצד הנשי ולא הלוחם. גרם מדרגות ורחבה מקשרים בין הארמון בניצנים לבין האנדרטה. לאורכן של אלה, משני צדדי גרם המדרגות - מצויים ציטוטים מדבריהן של שש נשים לוחמות מהעבר: שרה אהרנסון, חנה סנש, מירה בן ארי, אסתר ארדיטי, שרה צ'יזיק וברכה פולד. ליד הפסלים נמצא המקום בו נפלה מירה בן ארי והמקום בו נפלה החובשת שולמית דורצ'ין בטפלה בשני פצועים שאף הם נפלו. מקום נפילתה של מירה בן ארי מקום נפילתם של החובשת שולמית דורצ'ין ושני הפצועים אנדרטאות מלחמת העצמאות בישראל יד לאישה הלוחמת, ניצנים (בית ספר שדה שקמים), אתר "יזכור" פרויקט "1:18 דק' על..." - היד לאישה הלוחמת (מיכה אמיתי)
וילמה בק

וילמה בק (בהונגרית: Beck Vilma; הונגריה, 1810 – ברמינגהאם, אנגליה, 1851) הייתה מרגלת וסופרת יהודייה-הונגרייה. וילמה בק נולדה במשפחה יהודית למשפחת הורצקי. היא באה ממשפחת אצולה שהיו בבעלותה אחוזות בניטרה. שמה המקורי היה וילמה הורצקי ואחר בעלה וילמה בק. היא הייתה ידועה בשם ראקידולה (Racidula) במלחמת העצמאות ההונגרית שמוכרת בשם: מהפכת 1848 בהונגריה של 1848–1849, כאשר שימשה כמרגלת עבור ההונגרים - אך גם עבור ההנהגה הצבאית האוסטרית. מאוחר יותר לקחה את שם בעלה (שלא היה ברון) כברונית וילמה בק. לאחר כניעת צבא המהפיכה ההונגרי בוילאגוש (Világosi fegyverletétel), היגרה מהונגריה והתיישבה בלונדון. היא שירתה גם במשטרה החשאית האנגלית, אך נעצרה בגין פעולות הסחטנות שלה ונפטרה בכלא בשנת 1851. Personal adventures during the late war of independence in Hungary, London, 1850. לונדון, 1850. שני כרכים. (הברונית בק וילמה. באנגלית) Memoiren einer Dame während des letzten Unabhängigkeitskrieges in Ungarn (בגרמנית) לונדון, 1851. תרגום הספר לצרפתית פורסם על ידי ה- Constitutionel הפריזאי בין התאריכים 18 בפברואר עד 14 במרץ 1851. זיכרונותיה של גברת במלחמת העצמאות ההונגרית בשנים 1848–1849, מישקולץ, 1901. תורגם להונגרית על ידי: שאנדור הלאס) יוז'ף סיניאי: חייהם ויצירותיהם של סופרים הונגרים. לקסיקון יהודי הונגרי. 1929. קישור מקוון הלֵקסִיקוֹן ההונגרי הקטן מרגלים במלחמת העצמאות ההונגרית בשנת 1848/49 מודיעין וריגול בשירות הלוחמה הונגרית. טמאש ט. דינש: פרקים מההיסטוריה של ההצפנה והריגול. מדיה וקבצים בנושא וילמה בק בוויקישיתוף Beck Vilma báróné (Halász Sándor felsőbb leányiskolái tanár levele a szerkesztőségnek) Budapesti Hírlap, 1901. XXI. évf. 72. szám. 191.oldal Holch Gábor - Vajna Tamás: Az igazi Trebitsch? Magyar kalandorok anno. HVG 2009. május 16. 37-38. Azt állították többen, hogy a nevezett munkát nem ő írta, sőt Smith Tolmin angol államügyész ismerte a szerző nevét is